
Da li je zabranjeno umrle pokopavati noću?


* 
* 
* 
* 
* 
* 
* 

 
Da li je zabranjeno umrle pokopavati noću?

Džabir, radijallahu anhu, pripovijedao je: “***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, jednog je dana održao govor povodom smrti nekog ashaba koga su umotati u bezvrijedne kefine i pokopali noću. Poslanik, sallallahu alejhi ve sellem, zabranio je pokopavanje noću zbog toga da umrlom što više ljudi klanja dženaza-namaz, osim ako za to postoji prijeka potreba.”


Propisi u vezi s poglavljem 


Prvo, Vjerovjesnik, sallallahu alejhi ve sellem, zabranio je pokopavanje umrlog noću, jer se tada očekuje malo ljudi na ***[dženaza](https://pitajucene.com/search/d%C5%BEenaz/questions/ "Pretraži pitanja o dženazi")*** namazu. Ukop se vrši danju, kada su ljudi raspoloženiji za prisustvovanje dženazi. ***[Islam](https://pitajucene.com/search/islam/questions/ "Pretraži pitanja o Islamu")*** teži tome da dženaza-namaz klanja što više ljudi, utoliko što postoje veći izgledi da njihovo zagovaranJe za umrlog bude primljeno. Isto tako, postoji mogućnost da se noću izaberu neprikladni kefini, tim prije što se po mraku ne mogu razabrati. U vezi s tim je imam En-Nevevi zapisao: “Kada je riječ o zabrani obavljanja dženaze noću, islamski su učenjaci rekli da je to zabranjeno zbog toga što pokopu danju prisustvuje više ljudi; noću dženazi prisustvuju samo pojedinci. Neki učenjaci smatraju da su to neki ljudi radili noću da bi umrlog umotati u bezvrijedne kefine, na šta ukazuje početak i kraj hadisa. Kadi Ijjad rekao je: ‘Posrijedi je i jedan i drugi razlog, iz vanjskog značenja hadisa vidi se da je Poslanik, sallallahu ale j hi ve sellem, mislio i na jedno i drugo. “‘  

Drugo, pokopavanje noću dopušteno je u prijekoj potrebi, pod uvjetom da se umrlom klanja dženaza-namaz. To je dopušteno, makar se morala upotrijebiti svjetiljka radi lakšeg pokopa. Ibn Abbas, radijallahu anhu, prenosi da je Vjerovjesnik, sallallahu alejhi ve sellem, nekog čovjeka pokopao noću i ***[kabur](https://pitajucene.com/search/kabur/questions/ "Pretraži pitanja o kaburu")*** osvijetlio svjetiljkom.  

Treće, kada je riječ o tome da su Poslanik, sallallahu alejhi ve sellem, Ehu Bekr i neke Poslanikove, sallallahu alejhi ve sellem, supruge pokopane noću, to je Ibn Hazm objašnjavao na sljedeći način: “Svi koji su pokopani noću: Resulullah, sallallahu alejhi ve sellem, neke njegove supruge i neki ***[ashabi](https://pitajucene.com/search/ashab/questions/ "Pretraži pitanja o ashabima")***, pokopani su zbog prijeke potrebe koja je nalagala tako: zbog bojazni od gužve, iz bojazni od vrućine za prisutne, iz bojazni od vrućine, općenito, iz bojazni da se truplo ne promijeni, ili je posrijedi bilo nešto drugo, a što je bilo validan razlog da se pokop obavi noću, i nikome nije dopušteno da o njima, radijallahu anhum, pomisli bilo šta loše.”


\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


